**סיכום פרוטוקול וועד מקומי - מספר 9**

1. בתאריך 26/07/20 התקיימה ישיבת ועד מקומי תקשובית ע"ב אפליקציית זום.
2. בישיבה נכחו: חברי ועד - מורן לונדון בלשאי, דורית עבדו, יוחנן אליהו, אלכסיי קמלוב ויונתן לניאדו.
3. **להלן הנושאים שנדונו בישיבה**:
4. ביצוע הערכת מצב באשכולות **לאור ה"גל השני**" **של נגיף הקורונה**.
5. סטאטוס טיפול וקידום נושאים שונים במרחב הציבורי.
6. סטאטוס נושאים שונים מול המועצה.
7. עדכון בנוגע לעבודת וועדת צוות עיצוב המרחב הציבורי.
8. נושאים שוטפים.
9. **להלן סטאטוס מעקב החלטות מישיבות קודמות:**

|  |  |  |  |  |  |  |
| --- | --- | --- | --- | --- | --- | --- |
| **מס"ד** | **נושא** | **פירוט** | **החלטה** | **אחריות** | **תג"ב** | **סטאטוס** |
| **1** | ניהול ישובי | מרכזי מיחזור | יש להעלות דרישה למועצה להוספת מתקני מיחזור ולאתר מקומות פוטנציאליים ביישוב למיקומם. | ועד | שוטף | **הועלתה דרישה ע"י היישוב**, טרם בוצעה התקדמות בנושא |
| **2** | מנהל תקין | ת"ע 2020 | יש להיערך להצגת הדוחו"ת הכספיים של הועד המקומי עד סוף החודש. | ועד | - | הדוחו"ת הוגשו ליישוב. ישלחו ויוצגו במהלך חודש אוגוסט לכל התושבים. |
| **3** | יישובי | תחבורה ציבורית | יש להעביר את תכניות של תחנות האוטובוסים על מערכת ה-GIS למהנדס המועצה לקידום נושא התחבורה הציבורית ולהמשיך לעקוב אחר הטיפול מול המנהל האזרחי ומשרד התחבורה. | ועד | מיידי | **בוצע** **ע"י היישוב**, ממתינים להתקדמות המועצה מול קמ"ט תחבורה במנהא"ז |
| **4** | יישובי | הקצאות מים | יש להגיש בקשה לרשות המים לקבלת הקצאת מים לגינון ציבורי בהתאם לנוהל של הרשות שיוזיל משמעותית את חשבונות המים של היישוב למקורות. | ועד | מיידי | **בוצע**- היישוב קיבל הקצבה מרשות המים לגינון ציבורי. **חסכון של כ- 30 אש"ח בשנה.** |
| **5** | יישובי | תשתית כבישים | יש לעקוב אחר הטיפול של מהנדס המועצה בתיקון הכביש בכניסה להרחבה לאחר התיקון הזמני שבוצע. | ועד | שוטף | **בוצע** סיור עם המועצה והקבלן. התיקון יחל בקרוב לאחר אישור גזבר המועצה. |
| **6** | ארנונה | סקר נכסים | **יש להיערך לסקר נכסים ביישוב שיבוצע ע"י חברה אזרחית** תחת המועצה לאור הנחיות המועצה בנוגע לפיצוח צו הארנונה ומימושו. ישנן משמעויות בעדכון גביית הארנונה לבעלי בריכות, חניות מקורות, שימוש במעטפות בתים ועוד. לקראת הסקר נכסים ייצא פרסום של המועצה וביישוב. | ועד | שוטף | לפי לוח זמנים של המועצה |
| **7** | כללי | מרחב ציבורי | **יש להמשיך ולשמור על הנחיות משרד הבריאות** במרחב הציבורי ולהקפיד על שמירת מרחק, מסיכות והקפדה על שטיפת ידיים והיגיינה. זה מציל חיים!!! | תושבים | שוטף | **-** |

1. **להלן סיכום הישיבה וההחלטות שהתקבלו:**

|  |  |  |  |  |  |
| --- | --- | --- | --- | --- | --- |
| **מס"ד** | **נושא** | **פירוט** | **החלטה** | **אחריות** | **תג"ב** |
| **1** | מנהל תקין | ת"ע 2020 | * יש לפרסם את הדו"ח הכספי השנתי של הועד המקומי לכל התושבים. | ועד | אוגוסט 20 |
| **2** | יישובי | תחבורה ציבורית | * יש להעלות בקשה למשרד התחבורה להתאמת זמני התחבורה הציבורית ביישוב לאור בקשות תושבים. | ועד | מיידי |
| **3** | יישובי | תשתיות מים | * יש להוציא מכתב למועצה בנוגע לאי סיום פרויקט ניקוז המים בסמוך לכביש האבטחה ההיקפי בסמוך למתקן טיהור שפכים לשעבר. | ועד | מיידי |
| **4** | יישובי | תשתית כבישים | * יש לזרז את נושא התיקון כביש בכניסה להרחבה. | ועד | מיידי |
| **5** | ארנונה | מרחב ציבורי | * יש להעלות דרישה נוספת למבצע עיקור חתולי רחוב לוטרינר המועצה. | ועד | מיידי |
| **6** | יישובי | מרחב ציבורי | * יש להמשיך ולקדם את עבודת צוות העיצוב והפיסול הסביבתי ואת הרעיונות והתכניות לעיצוב הכניסה ליישוב, הכיכרות והמרחב הציבורי. חברות הצוות הן: זהבה טסלר, אושרית כהן, אמירה בנאי ויעל אליהו. הועד מודה לחברי הצוות על היוזמה והמעורבות הפעילה לקידום הנושא. | ועד | שוטף |
| **7** | יישובי | מרחב ציבורי | * יש להמשיך את ארגון וסידור היישוב בהיבט גינון וניקוי המרחב הציבורי בהתאם לתכנית. | ועד | עפ"י תכנית |
| **8** | יישובי | מרחב ציבורי - בטיחות | * יש לפנות לכל התושבים בעלי הכלי רכב הנטושים לפינוי הרכב עצמאית או בסיוע היישוב. | אורית  ועד | שוטף |
| **9** | יישובי | מרכיבי בטחון | * יש להוציא מכתב בקשה למועצה בנוגע לשדרוג שער הכניסה ליישוב לשער חדש וקל. | ועד | מיידי |
| **10** | יישובי | מרחב ציבורי | * יש להוציא מכתב למועצה בנוגע לתדירות פינוי האשפה והגזם ביישוב. כיום, תדירות הפינוי אינה תואמת את הצורך היישובי. | ועד | מיידי |
| **11** | יישובי | מרחב ציבורי | * יש להוציא מכתב למועצה בנוגע למפגעי הסביבה (ריח ורעש) ממתקן הסניקה למרגלות החלק הצפון-מערבי של ההרחבה עם הצעות לפתרון. | ועד | מיידי |

1. **עדכונים חשובים ושונות:** 
   1. בוצעה מסירה סופית של ההרחבה מאורון ו"ארזים" למועצה ולחל"פ. המסירה בוצעה תחת התניות לסיום בדיקת תשתיות הביוב, החשמל ומס' דברים נוספים. ארזים מתנערת מאחריותה להקמת גן משחקים בהרחבה בהתאם להתחיבותיה בעבר מאחר ולטענתה היא מוציאה כסף רב על התביעה ולא יתכן שבמקביל היא תבנה גן משחקים בהרחבה בעלויות שסוכמו. **הנושא לא מקובל על היישוב והוא בניגוד לכל ההסכמים. יצא מכתב התראה מהיישוב לארזים עם ציון כל ההפרות.** כמו כן ההיתר הזמני של מבנה ארזים הסתיים לפני זמן רב ויצאה הנחייה מהמועצה לפנות את המבנה. היישוב הציע לארזים לרכוש את המבנה אך עקב עלויות לא ריאליות הנושא ירד מהפרק.
   2. היישוב סיים הסדרת **מקום מסודר ובטיחותי לחניית אוטובוסים** עם המועצה ומחלקת תחבורה של החל"פ הכולל יישור, השלמת מצע, ריסוס והידוק המשטח.
   3. בוצע חיבור לחשמל של מתקן הסניקה בקצה ההרחבה לחברת החשמל. החיבור הקל על מפגעי הסביבה אולם עדיין ישנם מפגעים סביבתיים הדורשים המשך עיסוק וטיפול.
   4. בתקופה הקרובה יותקנו מתקני אופניים בכל הגנים הציבוריים ביישוב. כמו כן בהמשך יותקנו גם מתקנים לאיסוף צואת כלבים במרחב הציבורי. ייצאו פרסומים נפרדים.
   5. יצא מכתב מוטרינר המועצה על מניעת שחרור כלבים באופן חופשי למרחב הציבורי ביישובי ההר. אנו מבקשים לשמור על ההנחיות, על בטחון התושבים ולהרים את צואת הכלבים ולשמור על ניקיון המרחב הציבורי לרווחת כולנו.
   6. בהרחבה בונים משפחות מזרחי, חג'ג' וסעדה. אנו מאחלים למשפחות הצלחה בתהליך הבנייה והתחשבות ושמירה על המרחב הציבורי תוך כדי הבנייה.

בברכה,

ועד מקומי